Ce faci când te doare capul?
Înghiți o aspirină.
Dar pentru ca pastila să ajungă la cap, acolo unde e localizată durerea,
trece mai întâi prin stomac, intestine și alte organe.
Înghițitul pastilelor e modul cel mai eficient și nedurereros
de a trata corpul.
Dezavantajul, totuși, e că înghițirea oricărui medicament duce la diluarea lui.
Aceasta este o mare problemă, în special în cazul pacienților cu HIV.
Când iau pastile anti-HIV,
aceste medicamente sunt bune pentru a diminua prezența virusului în sange
și a crește numărul de celule CD4.
Dar sunt notorii și pentru efectele lor secundare,
majoritatea rele, pentru că sunt diluate până să ajungă în sânge,
și mai rău, până să ajungă la zonele
unde contează cel mai mult: în interiorul rezervoarelor virale HIV.
Aceste locuri din organism - cum ar fi nodulii limfatici,
sistemul nervos, plămânii -
unde virusul doarme,
și nu vor trece imediat în sângele
pacienților aflați sub tratament medicamentos intensiv anti-HIV.
Totuși, odată cu întreruperea terapiei,
virusul se poate trezi și infecta noi celule din sânge.
Asta e o mare problemă a tratamentului actual anti-HIV,
un tratament ce trebuie luat de pacienți pe toată durata vieții lor.
Într-o zi, am stat și m-am gândit,
„Putem elibera anti-HIV direct în rezervoarele virusului,
fără a risca diluția medicamentului?"
Ca cercetător în domeniul laserului, răspunsul era chiar în fața ochilor:
laserele, desigur.
Dacă pot fi folosite în stomatologie,
în traterea rănilor diabeticilor și în chirurgie,
pot fi folosite pentru orice,
inclusiv pentru transportul medicamentelor la celule.
De fapt, deja utilizăm impulsuri laser
pentru a face găuri extrem de mici,
ce se deschid și se închid aproape imediat în celulele infectate cu HIV,
pentru a putea elibera medicamentele în ele.
„Cum e posibil?", ați putea întreba.
Trimitem un fascicul laser foarte puternic, dar și foarte mic
către membrana unor celule infectate cu HIV
în timp ce aceste celule sunt imersate în lichidul ce conține medicamentul.
Laserul străpunge celula, în timp ce aceasta absoarbe medicamentul
în câteva microsecunde.
Înainte să-ți dai seama,
gaura făcută se și repară.
În prezent testăm această tehnologie în eprubete
sau în vase Petri,
dar scopul este să aplicăm această tehnologie
în corpul uman.
„Cum e posibil?", ați putea întreba.
Ei bine, răspunsul este: printr-un dispozitiv cu trei capete.
Cu primul capăt, adică laserul nostru,
vom face o incizie în locul infectat.
Cu al doilea capăt, o cameră de filmat,
ne strecurăm la locul infecției.
În sfârșit, cu al treilea capăt, ce conține medicamentul,
putem trimite medicamentele direct la locul infectat,
în timp ce laserul este utilizat din nou pentru a deschide celulele acelea.
Poate că nu pare cine știe ce acum.
Însă, într-o zi, dacă are succes, această tehnologie poate duce
la eradicarea completă a virusului HIV din organism.
Da. Un tratament contra HIV.
Acesta este visul oricărui cercetator HIV,
în cazul nostru, un tratament cu ajutorul laserului.
Mulțumesc.
(Aplauze)